safouaneb/arywiki huggingface dataset:
تخربيق

التخربيق ؤلا لهضرة لخاوية هيّ اي شكل ديال التواصل، لهضرة ؤلا لكتابة، ؤلا شي سيستيم اخور د الرشمات، لي ماعندو تا شي معنى ؤلا لوجيك. ف لهضرة لعادية، التخربيق يقدر يكون شي حاجة لي ماعندها لا ساس لا راس، ؤلا شي حاجة لي كاتجيب الضحك. لؤدابا، الشوعارا، لكتاتبيا و لفنانين يقدرو يخدّمو التخربيق اما باش يخلقو احساس ب لمتعة عند لمتلقي ؤلا باش يوصّلو شي فكرة. ف لفلسفة و الصيونص، التخربيق الضد ديالو هوّ لمعنى، و لفلاسفة و لعولاما كيحاولو يلقاو طرقان متناسقة و لوجيك باش يميّزو مابين لمعنى و التخربيق. ف لكريپطوڭرافيا، كيدرسو لمتخصصين كيفاش يتم التمييز مابين السينيال "signal" (لمعنى) و الصداع "noise" (التخربيق) ف شي ميصاج رقمي متلا. ف لاداب. تشومسكي كان دار الجوملة لمشهورة "لافكار لخضرا لي بلا لون نعسات غضبانة" كا ميتال ديال شي تعبير لي كلمة ب كلمة عندو معنى و تابع لقواعد د لڭرامير، ولاكين لمعنى لعام ديالو تخربيق. وخا داكشي كاينين ناس د التخمام و فلاسفة بحال لودڤيڭ ڤيتڭنشطاين، ڭالو بلي التخربيق يقدر يكون عندو معنى ف شي سياق محدد، و بلي لمعنى متعلّق ب "لقواعد د اللعب ب لهضرة" "language game" لي كيحطهوم لواحد. متلا يقدر لواحد يعطي شي معنى خاص ل كلمة "خضرا"، "بلا لون"، "نعسات"… ميتال اخور هوّ لاغنية د لمخيمات ا رام سام سام، لي اصلها من لمغريب، و تشهرات ف لعالم كامل، ولاكين كلماتها بشكل عام ماكيفيدو تا شي معنى. ف لكريپطوڭرافيا. لپروبليم ديال تمييز لمعنى من التخربيق عندو اهمية كبيرة ف لكريپطوڭرافيا و مجالات خرين متعلّقين ب الداكا؛ حيت متلا خاصهوم يميّزو السينيال من الصداع ف شي داطا ؤلا طرونصفير د لمعلومات. كاينين الڭوريتمات طوّروهوم لحرايفيا د لكريپطو باش يحددو واش شي تيكست تخربيق ؤلا لا. هاد لالڭوريتمات عادةً كيحلّلو لوجود ديال معاودات "repetitions" ف التيكست ب واحد التعاويدة متوقّعة ف شي تيكست عندو معنى. بحال حروف ؤلا كلمات لي كيبانو كتر من وحدين خرين، متلا "ديال"، "و"، "ف"، و غيرهوم. ب لموقابيل، ف لكريپطاج كيحاولو لحرايفيا باش يخلّيو التوزيع د الرشمات و لكلمات عشوائي باش لكريپطة ماتعطيش شي دخلة ل شي واحد باغي يفّكّها.
أيل لأطلس

ايْل لاطلس (السمية لعيلمية: Cervus elaphus barbarus، سيرڤوس الافوس بارباروس)، هو نوع فرعي ديال لايل لحمر، مستوطن اصلي ف جبال لاطلس ف لمغريب و شمال افريقيا. هو النوع د لايل لوحيد لي باقي مستوطن افريقيا. هاد لحيوان كاين ب عداد قلال ف شي محميات ف لمغريب بحال تازݣة و كايتعتابر من لحيوانات لمهددين ب النقيراض. لوصف. ايل لاطلس صغير ب لموقارنة معا لايل لحمر لعادي. لکسدة ديالو ملونة ب لقهوي غالق معا شوية د النقاط بويض ف كرشو و ضهرو. مقارنة ب لايل لحمر، لݣرون د لايل لاطلسي صغار. لمفتارسات د لايل لاطلسي. لمفتارسات د ايل لاطلس منها، ولا كان منها، سبع لاطلس، دب لاطلس، نمر لاطلس (ليوپار)، و الديب لافريقي ولا كيف ما كانعيطو ليه الديب. ولكن اپار من الديب لافريقي، ݣاع هاد لمفتارسات مهددين ب النقيراض ولا ديجا نقارضو بحال الدب لاطلسي، ف لبلايص لي كايكون فيهم لايل لاطلسي. لمحافضة على النوع. نقارض لايل لاطلسي من لمغريب ف اللخر د لقرن 19، منين جاو الصبليون ف الشمال د لمغريب، جابو معاهوم نوع قريب ليهوم جينيا هو لايل لاوروپي. عام 1994، كلّفات لمندوبية السامية ل لمياه و لغابات شركة مغريبية-المانية، ب تخصاص ݣطار و نص مسيّج ف لمحمية د تازݣة (لي مساحتها تقريبا 14 لالف ݣطار). جابو 8 من لايايل لاطلسية لمنقحين جينيا من تونس، 2 دكور و 6 د النتوات، و طلقوهوم ف ديك لرض لمسيّجة لمخصوصة ليهوم، موراها بعام جابو 10 خرين و زادو لݣطارات، حتى بداو كايكترو ل 71 راس ف عام 2005. ف عام 2019، كاين تقريبا 250 راس ف محمية تازݣة، و محمية الصخيرات و محميات خرين، بحال محمية جبل بوهاشم (تقريبا 8000 ݣطار) لي تطلق فيها هاد النوع ف 2020، بعد ما نقارض منها 150 عام قبل. بدات لعملية ب قنص ݣاع لي بقى من لايايل لاوروپية لي ماماصلاش ف لمغريب، باش يقدرو يمنعو لمجاوجة بينات لايايل لاطلسيين و لوروپيين، لي غاتودي لتكرويزات بينات النواع ب جوج. لاخطار على لايل لاطلسي. ابرز مسبب ل لموت ل ايل لاطلس هوما لقناصا ب السلاح. وقفو الجونضارم لملكي د اقليم تازة، ف 21 ماي 2023، عيصابة ف حالة تالبوس، و هوما كايسلخو واحد لايل مورا ما دبحوه و قنصوه ب السلاح.
يوو ݣي يوو!

يوو ݣي يوو! (ب الجاپونية: 遊☆戯☆王، يوو-ݣي-يوو! ، 'ملك اللعبة') هي سيرية مانݣا جاپونية كتبها و رسمها كازوكي طاكاهاشي. تسلسلات ف مجلة شوونين جامپ لسبوعية د دار النشر شوييشا بينات شتنبر 1996 و مارس 2004. لحبكة كاتعاود قصة ديال واحد لولد سميتو يووݣي موطوو، لي حل لپوزل د لالفية. هادشي لي فيّق واحد لقرين ف وسط داتو عندو معا لوعاب الضاضوس، لي ولا كايفاري مشاكيل يوݣي ب تخدام بزاف د اللوعاب. هاد السيرية د لمانݣا توسعات باش تولي فرانشايز لي فيها بزاف د السپينؤوفات د لمانݣا و السيريات د لانيمي، لعبة د لكارطا تيجارية، و بزاف د لوعاب لڤيديو. اغلب هاد التجسيدات كاتشمل لوعبة د لكارطا التعاويدية لي معروفة ب سمية دُوِيلات لوحوش، فين جوج د لعابا كايخدمو لكارطات ف مدابزة بيناتهوم، ف معراكة د لفنطازيا "لوحوش". لمانݣا تاضاپطات ل جوج سيريات انيمي؛ لاضاپطاسيو اللولى، معنوْنة يوو-ݣي-يوو! ، تنتجات من ستوديو طوويي انيميشون، فين تبتّات من ابريل ل اكتوبر 1998، ف لوقيتة لي التانية، تنتجات من ناص و تحركات من ستوديو ݣالوپ، معنونة يوو-ݣي-يوو! دويلات لوحوش، لي تبتّات من ابريل 2000 ل شتنبر 2004. يووݣيوو من ديك لوقت ولات من اكتر لفرانشايزات ف الربيح ف ݣاع لوقات. لحبكة. يوو ݣي يوو! كايعاود قصة يووݣي موطوو، وليْد حشومي لي كايبغي ݣاع النواع د اللوعاب، و لكين ديما كايتنمرو عليه لولاد. واحد النهار، قدر يحل واحد لپوزل اونتيك معروفة ب سمية بوزل د لالفية (千年パズル، سينّين پازورو)، هادشي لي خلا ݣسدتو تولي مسكونة من واحد الروح غامضة عندو شخصية د قمار. من ديك لوقيتة ل دابا، فين ما يووݣي ولا واحد من صحابو جاهوم شي موشكيل من عند لي قلوبهوم كحلة، هاد يووݣي لاخر كايبان و كايتحدا لحݣارا ف لوعاب د الضل خطيرة (闇のゲーム، يامي نو ݣييمو، "لعبة د الضل") لي كاتبين الطبيعة لحقيقية د لقلب د شي حد، لخاسرين ف هاد لوعاب ديما كايجيهوم عيقاب كحل كايتسمى لعبة پيلانتي (罰ゲーム، باتسو ݣييمو). وخا تكون اللعبة كارطا، ضاضوسة، ولا لوحة د لعيب-لدوار، غايقبل التحدي من عند اي واحد و فين ما كانت لبلاصة. و معا لوقيتة لي السيرية كاتضيڤلوپا، يووݣي و صحابو تعلمو بلي هاد الشخص لي لداخل ف لپوزل هو الروح د واحد لفرعون بلا سمية من الزمان د مصر لقديمة، لي توضرو ليه ديكراياتو. غير يووݣي و رفاقو حاولو باش يعاونو لفرعون يرجع ديكراياتو، لقاو ريوسهوم دايزين ف بزاف د التجارب و هوما كايضحيو ب حياتهوم ب لمطايفة ضد لعابا لي كايخدمو پياسات خرين د لالفية غامضين (千年アイテム، سينّين ايطيمو) و ضد لقوة لمضلمة د لوعاب الضل.
يوو ݣي يوو! دويلات لوحوش

يو ݣي يوو! معروف ف الجاپون ب سمية (جاپونية: 遊☆戯☆王デュエルモンスターズ، يووݣييوو ديوويرو مونسطازو، يوو ݣي يوو دُوِيلات لوحوش) هي سيرية انيمي تلفازي جاپونية تحركات من ستوديو ݣالوپ، و مبازية على لمانݣا يوو ݣي يوو! د كازوكي طاكاهاشي. هي لاضاپطتسيو د لانيمي التانية على لمانݣا بعد السيرية د لانيمي التلفازية د عام 1998 لي نتجها ستوديو طوويي انيميشون. لانيمي كايضور على لولد الشاب د الليسي يووݣي مووطو لي كايتباطا ضد لمنونافسين ديالو ف لعبة د لكارطا على دويلات لوحوش. السيرية كاتبدا من الشاپيطر 60 ف الطانكووبون السابع قبل ماياضاپطيو غير ب لفن الشاپيطرات لباقيين د لمانݣا لاصلية ب تبدال شي حوايج ف لقصة لي كاتعاكس معا لحدات لكانون لي ف لمانݣا. يوو ݣي يوو! توسعات باش تولي فرانشايز. دويلات لوحوش غادي تبعها يوو ݣي يوو! جي اكس، يوو ݣي يوو! 5دييز، يوو ݣي يوو! زيكسال، يوو ݣي يوو! ارك ڤي، يوو ݣي يوو! ڤيراينز، يوو ݣي يوو! سيڤينس، و يوو ݣي يوو! ݣو راش! . تلاتة د لافلام مبازيين على السيرية تطلقو: هرم الضو (2004)، رابيطة مور الزمان (2010)، و الجيهة لمضلمة د لابعاد (2016). لحبكة. هادي 3000 عام، كانت النقطة د التحوول د واحد لفاميلة لحاكمة ف مصر لقديمة، الروح د لفرعون تختمات ف واحد لاتار قديمة سميتها لپوزل د لالفية، بعد ما عتق لمملكة من لجيش د لعدو. دابا، ف الزمان لحاضر، لپوزل د لالفية لقاها واحد لولد صغير، يووݣي مووطو، لي فك الروح د لپوزل و تسكن ب الروح د لفرعون لقديم، لي خسر ݣاع السوڤونيرات من حياتو لقديمة. كا عربون د الشكير ل الروح لي عتقاتو من لحݣارا و عطاتو صحاب جداد، يووݣي قرر يعاون ديك الروح و يلقى شي طريق باش يرجع ليه السوڤونيرات لي تمحاو و يسيفطو ل مور الدنيا.
مصطفى داسوكين

مصطفى داسوكين (مزيود ف 14 يوليوز 1942، توفى ف 6 يوليوز 2024) هو مومتيل و فنان كوميدي مغريبي. كان شارك ف بزاف د لاعمال لفنية لمغريبية الناجحة. حياتو. تزاد داسوكين ف الدارلبيضا، و كيتّعتابر من احسن لمومتيلين لمغاربا، ف مسيرة ف فنية لي دامت 4 د لعقود. شارك ف شلا اعمال فنية منها مسلسلات، افلام، مسراحيات، زيادة على اعمال د لفكاهة. خدمة ديالو. زيادة على مجموعة د لاعمال، شارك داسوكين ف سهرة د التلفازة رينكو و دجينكو.
لعنصرة

لعنصرة هيّا يوم معروف ف ليومية لفيلاحية. كايتوافق مع 7 شهار يوليوز فرانساوي و مع 24 يونيوز فيلاحي. معلومات. لحرارة كاتبدا طلع. لباكور (كرموس) و لعنب و لهندية (كرموس نصارا، زعبول) بداو يطيبو. لفلّاح بدى يعجن ب لڭمح و لفارينة لّي حصد هد لعام. كايڭولو: "عنصر". كايبداو يطيبو لفول جديد. ف دّير، لكسّابا غادين يرحّلو لغنم و لماعز ف لعزيب ديال جبل. مالين نّحل كايبداو يجمعو لعسل. كاينين انواع ديال ماطيشة لّي كايمرضو ف لعنصر (معروف ف دكّالة). حيكايات. كايحكيّو نّاس ب انّا لبحار كاي ولّي حلو مدّة ساعة. والاكين ما كايعرفو ش اش من ساعة. كايڭولو : ما كايكون ش لحوت ف لبحار هد نّهار. ما عرفنا ش فين كايغبر. ب لفصحة. ب لفصحة، لعنصرة عندها معنات خرين:
خيرت ڤيلدرز

خيرت ڤيلدرز (مزيود ف 6 شتنبر 1963) سياسي هولاندي لي كيتّعتابر لقايد ديال ليمن لمتطرف ف هولاندا، معا لحيزب على ود لحرية "PVV" لي اسسو ف 2006. هوّ لقايد د لحيزب ف لبرلمان لهولاندي، لي شاد منصب فيه من 1998. ڤيلدرز لعب دور كبير ف لمشاورات باش تّكوّن لحكومة د هولاندا ف 2010، حيت كان قريب من لحيزب الشعبي على ود لحرية و الديموقراطية "VVD" (لي خرج منو ف 2004) لي معا حيزب التعياط لمسيحي الديموقراطي "CDA" كانو ربحو لانتخابات. ف 2012، حيّد الدعم د لحيزب ديالو مجيهت لحكومة ف لبرلمان، حيت كان كيعارض لاقتطاعات د لميزانية لي بغات تدير لحكومة. ڤيلدرز معروف بزاف ب لمواقف ديالو ضد لهجرة و ضد لاسلام، التشكيك ديالو ف لانتماء د هولاندا ل لاتحاد لؤروپي، و علاقتو معا روسيا. لافكار السياسية ديالو خلاتو يكون شخصية متيرة للجدل ف بلادو و على برّا. من 2004، ڤيلدرز ديما معاه بوليسيين مسلحين باش يحميوه.
ليلى أمزيان

ليلى امزيان ؤلا ليلى مزيان بن جلون (مزيودة ف 1938 ف بالينسيا، سپانيا، توفات ف 13 يوليوز 2024) هيّ طبيبة و بيزنيسمانة و فاعلة خير مغريبية. هيّ مرات لملايري لمغريبي عتمان بن جلون و بنت الجينيرال محمد امزيان. ختها مريم مزيان كانت رسامة. حياتها. ليلى امزيان تولدات و كبرات ف سپانيا، و تخرجات ب ديپلوم ف طب لعيون من جامعة مدريد. تجوجات ب عتمان بن جلون ف 1960، و عندهوم جوج ولاد: دنيا بن جلون، مونتيجة د لافلام، و كمال بن جلون، عالم ديال لانطروپولوجيا و ناشط بيئي. لكاريير. بن جلون كانت مديرة ديال مؤسسة لبنك لمغريبي د التجارة لبرانية. كانت كاتبغي لفنون، و ف اكتوبر 2017، حطّات حجر الساس ديال متحف لفنون و التقاليد د لمغريب ف الدارلبيضا. كانت رئيسة ديال لمؤسسة لعلوية ديال حماية لعميان، و لهلال لحمر لمغريبي، و نايبة الرئيس د جمعية الطبا ف لمغريب، و رئيسة جمعية مزيان بن جلون. و كانت الرئيسة الشرفية ديال لمهرجان الدولي د سينيما الداكرة لمشتاركة. ف نونبر 2022، ربحات "الجوايز لمتوسطية" لي كاتعطيها مؤسسة التقافات التلاتة د لبحر لبيض لمتوسط.
بولشيت

لبولشيت ؤلا بولشيت (ب النڭليزية Bullshit) مصطلح متداول ف النڭليزية لي يقدر يتّختاصر ب BS، و هوّ مصطلح د السبّان لي كيعني تخربيق، سيرتو ملي كيتخدّم كا جواب على شي هضرة ؤلا فعلة لي كاتبان بلي غالطة، فيها التزييف ؤلا التقوليب، ؤلا ماشي عادلة. هاد لمصطلح ف النڭليزية يقدر يتخدّم كا عتيراض "interjection"، سمية، فيعل ؤلا نعت، و يقدرو يكونو عندو بزاف د لمعاني. شي واحد لي كيعرف يهضر مزيان بلا مايڭول شي حاجة عندها معنى كيتسمى "فنان د لبولشيت" "bullshit artist"، ماشي غير "كدّاب". ف لفلسفة و لپسيكولوجيا د لادراك، كيتخدّم مصطلح لبولشيت بشكل دقيق باش يعني واحد لهضرة لي كاتّنتج بدون اهتمام خاص ب لحقيقة، لوضوح، ؤلا لمعنى، شي لي كيختالف على لهضرة لي كاتكون مقصودة باش تكون كدوب ؤلا باش تعوّج لحقيقة. ف لبيزنيس و التدبير، كاينين مجموعة د الطرقان مقتارحين باش لواحد يفهم و يتعرّف على لبولشيت، و يدير ممارسات لي كاتحدّ منو ؤلا كاتمنعو، و كاتفيلتريه و كاتمنع لانتشار ديالو ف لخدمة، ف لاعلام و ف لمجتمع. لاصل د لكلمة. مصطلح "bull" ب معنى التخربيق، مخدّم من لقرن 17، ف لوقت لي بولشيت تخدّمات علّاقل من 1915 ف النڭليزية لبريطانية و لميريكانية د الشاريع و طلعات الشعبية ديالها ف وقت لحرب لعالمية الجاوجة. كلمة "bull" براسها تقدر تكون جات من لفرانساوية لقديمة "bole" لي كاتعني "التقوليب".
ريݣا

ريݣا (باللاتڤية: Rīga، بالروسية: Рига) هي لعاصيما د لاتڤيا و اكبر مدينة فيها. جات ف لوسط د لبلاد، كاطّل على لبحر د لبلطيق، و كيصب فيها لواد د داوݣاڤا. الجيهة د لبحر اللي كاطّل عليها لمدينة تسمّات بسميتها، و اللي هي "لخليج د ريݣا". تيسكنو ف ريݣا شويا كتر من 600 الف واحد، و اللي هو التلت ديال السكان ديال لبلاد. التاريخ ديالها قديم، تاسسات ف 1201، و لمدينة لقديمة ديالها داخلة ف اللائحة ديال مواقع الترات لعالمي ديال ليونيسكو. ف 2017، تختارت هي انقا مدينة ف ؤروپا. ريݣا فيها مطار دولي، و هو اكبر مطار ف لبلدان التلاتة د لبلطيق.
معلامة ويكيپيديا

لمعلامة د ويكيپيديا (ب لپولونية "Pomnik Wikipedii") هيّ واحد التمتال تدار ل تكريم لمساهمين ف ويكيپيديا، لي كاين ف مدينة سلوبيتسي، پولونيا، لي جات ف لحدود معا المانيا. التمتال صاوبو النحات لپولوني من اصل ارميني ميهران هاكوبيان. وصف. لمنحوتة مصاوبة من الجاج د لفيبر و لعلك، و كاتمتّل 4 د الناس عريانين هازّين اللوڭو ديال ويكيپيديا. التامان ديالو تقام ب 50. 000 زلوطي (كاتساوي علاين 13. 500 اورو ؤلا 150. 000 درهم مغريبية). ها الطرجامة ديال شنو مكتوب فوق اللوحة ديال لمعلامة:«ب هاد لمعلامة، السكان ديال سلوبيتسي بغاو يكرّمو لالاف د لكتاتبيا لمجهولين ف لعالم كامل، لي ساهمو بشكل تطوعي ف لمصاوبة د ويكيپيديا، اكبر مشروع تدار بلا عتيبارات د لحدود السياسية، الدينية ؤلا التقافية. ف هاد لعام فاين تحيّد الريدو على هاد لمعلامة، ويكيپيديا متوفّرة ب 280 لوغة و فيها علاين 30 مليون مقال. لموحسينين لي خلّاو هاد لمعلامة تّدار عندهوم ليقين بلي ويكيپيديا من بين لعمايد ديال لمجتمع د لمعرفة لحرة، و بلي قادرة باش تساهم ف تطوير لحضارة ديالنا بشكل مداوم، ف لعدالة لاجتماعية و السلام بين لاوطان. » تاريخ. تّقتارحات لفكرة د لمعلامة ف 2010 من عند ؤستاد جامعي كريسطوف ويتسيخوڤسكي، لمدير ديال مؤسسة كوليڭيوم پولينيكوم، لي تابعة ل جامعة ادام ميكيڤيتش. تدشّنات ف 22 اكتوبر 2014، ف ساحة فرانكفورت.
1446 هـ

1446ھـ هوّ عام ف التقويم لهجري كيمتد على عوام 2024 و 2025 ف التقويم لميلادي. 1 محرم 1446 ھـ كيقابل نهار 8 يوليوز 2024.
لمعهد لوطني د لإحصاء و لإقتصاد التطبيقي

لمعهد لوطني د لاحصاء و لاقتصاد التطبيقي، اللي كيتسما تا انصيا "INSEA"، هو مدراسة د لمهندسين كاينة ف مدينة العرفان ف الرباط. هو المعهد المغربي. العالي ل تكوين لمهندسين. تاسس ف عام 1961 باش يجي ف بلاصة مركز تشكيل المهندسين ف الاعمال الاحصائية ب ظهير ملكي عام 1967 ب لمساعدات ديال لمفوضية لاقتصادية د افريقيا. هاد لمعهد مهتم بالدراسة ديال لاحصاء و فيه 6 ديال الشوعاب، لي هوما لاكتوارية و الفينونس "actuariat finance" و علم الداطا "data science" و الهندسة ديال الصوفتوير و الداطا "data and software engineering" و لاحصاء و لاقتصاد لمطبّق "statistique économie appliquée" و الديموغرافيا و الداطا الكبيرة "statistique démographique et big data" و البحث العملياتي و المساعدة على لماخدة د القرار "recherche opérationnelle et sciences de la décision". لمعهد كايعطي ديپلوم د مهندس دولة فهاد 6 ديال الشوعاب مورا تلت سنين ديال لقراية. وكاتبقا لانصيا احسن مدرسة ديال الداطا و الاكتوارية و البحث العملياتي ف المغرب، [] حيت عندها اساتذة واعرين [] و مواكبين التطورات ديال هاد الشوعاب. شي لي كايتميز بيه هاد المعهد ف المغرب هو التخصص ديالو فالداطا و لاكتوارية و البحث العملياتي، وفهاد التخصصات كانلقاو شوية ديال الرياضيات خاصة التحليل و لاحتمالات و لاحصاء لي كاتعاون ف فهم هاد الشوعاب، داكشي علاش الطلبة ديال لعام لول كايبداو معاهم هاد الرياضيات من الزيرو و كاتكون مرخوفة على ديال لپريپا. ف لعام اللول كيكون جذع مشترك، هاد 6 ديال الشوعاب كايقراو 60% ديال المواد كيف كيف، ولاكن العام التاني و التالت هوما عامين ديال التخصص 2ans de spécialité. نقدرو نقولو بلي لانصيا، هيّ المدرسة الوطنية المختصة ف لاحصاء [] يعني لقاعدة الرياضياتية ديال الداطا. كاينة شعبة الداطا صاينص data-science، و كاتطبق هاد التخصص و هاد لمعرفة ف لاقتصاد و التامين و الفينونس بحال شعبة لاكتوارية finance-actuariat، ولا ف دراسة احوال السكان و الساكنات لاحصائية و التنبؤ و توقع ختياراتهم بحال شعبة الديموغرافيا démographie et big data، ولا ف علم لماخدة د القرار باحسن طريقة ممكنة بمراعاة لاكراهات "optimisation"، لي كاينة فجميع لمجالات بحال اللوجيستيك و لاقتصاد فشعبة "sciences de la décision et recherche opérationnelle" ولّا حتى فهندسة الصوفتوير و البرمجة لي كاين فشعبة "data et software engineering" واخيرا كاينة شعبة كاتطبق نتائج الداطا على لاقتصاد فشعبة "statistiques-économique". كاتبان بيلا هاد 6 ديال الشوعاب بيناتهم بزاف ديال لحوايج مشتركين "zone de chevauchement" شي لي كايميز المتخرجين ديال المعهد، كاتكون عندهم معرفة بالتخصص ديالهم و وزاد معرفي مهم ف الشوعاب خرة، هادشي كايعطيهم اسبقية و افضلية ف سوق الشغل. لانشطة. حيت هاد لمعهد مهتم بلانفورماتيك، كان اول معهد يدخل البيسي للمغرب وكان هادشي فعام 1974. لانطيرنا. فانصيا كاينة وحدة من احسن لانطيرنات فالمغرب، [] حيت فيها شومبرات منفردة فالعام التاني و التالت "chambre individuelle" فيها ريسطو كايعطي كتر من 700 پلاطو فكل وجبة و فيها بلاصة ديال البيار و پلاي و بيڤات "buvette" و2 بلايص دلقراية 2salles d'études و مكتبة bibliothèque. دلقراية "salle d'étude". پاراسكولير. فانصيا كاين كتر من 6 ديال النوادي "clubs" مهتمة ببزاف دلمجالات مختلفة، منها:
جدري ديال طيور

جدري ديال طّْيور هيّا واحد لمرض تاع دّجاج و لبيبي و بزاف ديال شكال ف طّْيور. تدويز من طير لاخر. هاد لمرض كايعادي. يقدر يدوز من دجاج يلا لبيبي. والاكين، ما كايعاديش لباشار ولا لبزوليات. علالات لمرض. كايجي لهم حبوبات ف لراس. يلا كان لمرض خفيف، طّير كايصحى بوحدو على جوج ولا تلاتات سيمانات. قليل فاش لمرض كايدخل ف لفم و لڭرجوتة. هد حالات، كايموتو. سباب لمرض. سباب لمرض هو واحد لڤيروس سميتو "Avian poxvirus" من لعيلة "Poxviridae" (ڤيروسات ديال جدري).
أبجادية مشرقية د لمازندانية

لابجادية لمشرقية د لمازندانية (ب لمازندانية "Xertăvij خه رتاویج" لي كاتعني "الشرقية") هي وحدة من لابجاديات ديال اللوغة لمازندانية اولا الطبرية اللي تبنات على لابجادية لفارسية لعربية. هاد لحروف مخدّمة زيادة على لالفبائية اللاتينية د لمازندانية و لابجادية لپاهلاڤية د لمازندانية، ف لكتابة ديال لمازندانية. طابلو د لحروف عيون لكلام.
كينشاسا

كينشاسا ولاّ كينشاصا (بلفرانساوية: Kinshasa، باللينݣالا: Kinsásá) هي لعاصيما د جمهورية لكونݣو الديموقراطية و اكبر مدينة فيها. جات ف لغرب د لبلاد، على لواد د لكونݣو، اللي كيفرّق بينها و بين برازاڤيل، لعاصيما د لبلاد اللي حداها، جمهورية لكونݣو. كينشاسا مدينا جديدة، اسسها مستكشف نݣليزي (هنري مورتون ستانلي) ف 1881، و سمّاها ليوپولدڤيل (لمدينة د ليوپولد)، على لماليك د بلجيكا د داك لوقت، ليوپولد التاني. ولاّت هي لعاصيما د لكونݣو لبلجيكية ف 1926، و من بعد لعاصيما د جمهورية لكونݣو الديموقراطية ملّي ستاقلات ف 1960. ف 1967، بدّلات السمية لكينشاسا، اللي هي السمية د لبلاصة اللي كانت فيها لمدينا قبل وقت لاستعمار. تيسكنو ف كينشاسا شويا كتر من 17 لمليون واحد، و هو اللي كيخليها تكون تالت اكبر مدينا ف افريقيا من جيهت لعدد د السكان (من مورا لقاهرة و لاڭوس). هي اكبر مدينة ف لعالم كيتهضر فيها لفرونسي، قبل من باريز. كينشاسا فيها مطار دولي، و هو اكبر مطار ف لكونݣو الديموقراطية.
دادڤان يوسف

دادڤان اسمات يوسف يوسف (مزيود ف 9 ابريل 2000)، هو مستثمر عراقي ف لكريپطوصولديات. الستثمارات لمبكرة ديالو ف بيتكوين، خلاتو يكون اصغر ملياردير ف سويسرا. تعرض يوسف و الشركات ديالو لعدة تحقيقات متعلّقة بمخالفات مالية. صُغرو. تزاد يوسف ف زاكو، كردستان العراق، ف 9 ابريل 2000. كان بّاه عضو ف لبيشمرگا و هرب من لبلاد ل سويسرا قبل ولادة يوسف. بعد تلت سنين، خوات مّو لبلاد معا ولادها التلاتة. وصلو ل نوينبورڭ ف سويسرا ف عام 2003، فين كان ستاقر بّاه. ف 2004، تّقبل اللجوء د لعائلة و تحوّلو ل ايپساخ. يوسف عندو خمسة د لخوت شقايق صغر منو تزادو ف سويسرا. من عوامو اللولين، بيّن هتمام كبير بمجال التمويل، سيرتو ب لبيتكوين و التحويلات لمالية الدولية.
شارل دو ڭول

شارل دو ڭول (بلفرانساوية: Charles de Gaulle - تولد ف ليل ف 1890، مات ف 9 نونبر 1970) كان زعيم سياسي و عسكري فرنساوي مهم بزاف. هو الرايس اللول ديال الجمهورية الفرنساوية الخامسة من 1959 حتال 1969. كان عندو دور كبير فتاريخ فرنسا الجديد، وتعرف باللي هو بطل المقاومة الفرنسية يامات الحرب العالمية الجاوجة. دو ڭول كان رجل دولة صحيح ؤ كاريزماتي، تعرف بالوطنية ديالو والشوفة ديالو لفرنسا كقوة عظمى. دوز بزاف د الخدامي و البلايص فحياتو، كان ضابط عسكري، وزعيم المقاومة، ورايس الحكومة، ؤ من بعد ولى رايس د الجمهورية. السياسة ديالو، اللي تسمات " تادوڭوليت"، ركزات على ستقلال فرانسا فالمسايل د العولام، و تبني قوة نووية فرنساوية، و تقاد اللمة و الجماعة الاوروپية، وايني مانساش يحافظ على السيادة الوطنية. التاثير ديالو على السياسة والمجتمع الفرانساوي مازال كاين حتال هاد النهار. نويطات.
وينستون تشورتشل

وينستون ليونارد سپنسر تشورتشل (مزيود ف 30 نونبر 1874، توفى ف 24 يناير 1965) كان زعيم سياسي و عسكري بريطاني موهيم بزاف. كان رايس الووزارا ديال الڭلدة المتاحدة جوج مرات: من 1940 حتى 1945 و من 1951 حتى 1955. كان عندو دور كبير ف الحرب العالمية الجاوجة و فالتاريخ د بريطانيا تاع القرن العشرين. تشورتشل كان راجل دولة صحيح و مشهور بخطابيه، تعرف بالوطنية و الزعامة ديالو فوقيتة د الحرب. فحياتو كان عسكري، صحافي، و كتاتبي، ارطيست، قبل ما يولي سياسي و رايس الووزارا. السياسة ديالو ركزات على المحافظة على الامبراطورية د بريطانيا، و المدابزة مع النازية و تاشويوعيت، و تصحاح العلاقات مع ميريكان. التاثير ديالو على تاسياست د بريطانيا و د العولام مازال كاين حتال دروك. الصغر و القراية. تشورتشل تزاد ففاميلة اريستقراط. باباه سميتو لورد راندولف تشرشيل، و مّو سميتها جيني جيروم، بنت واحد مول لافيرات ميريكاني. تربى فالقصورا و السكويلات پريڤي، و من بعد دخل للمدرسة العسكرية ديال ساندهيرست. نويطات.
كلكتا (أوهايو)

كالكتا هي مدينة صغيرة كاينة فولاية اوهايو. ف لميريكان. كتوصل لمساحة ديالها 30. 76 كيلومتر مربع، و متارفعة من سطح البحر ب 340 م، و وصل عدد سكانها 3941 ف عام 2020. حدّد لبيرو د لاحصاء د لميريكان بيانات التركيبة السكانية ديال كلكتا. فهادشي، التركيبة السكانية على حساب لاحصاء 2000 و 2010.
551 قبل لميلاد

0 424772 2025-05-08T09:29:01Z DarijaBot عطاشة 3. 1: مقادّة ديال لمصادر ف لمقال 429199 wikitext text/x-wiki 551 قبل لميلاد هوّا عام ف تّقويم ليولياني ف لفترة د قبل لميلاد، نمرة 10 ف لقرن 6 قبل لميلاد، ؤ نمرة 9 ف لعقد ديال عوام 550 قبل لميلاد. 551 قبل لميلاد كيوافق 1209 ق. هـ-1208 ق. هـ ف تّقويم لهيجري ؤ 400 ف تّقويم لامازيغي، ؤ 203 ف تّقويم رّوماني، ؤ 9450 ف تّقويم لهولوسيني.
479 قبل لميلاد

0 424771 2025-05-08T09:28:24Z DarijaBot عطاشة 3. 1: مقادّة ديال لمصادر ف لمقال 429173 wikitext text/x-wiki 479 قبل لميلاد هوّا عام ف تّقويم ليولياني ف لفترة د قبل لميلاد، نمرة 8 ف لقرن 5 قبل لميلاد، ؤ نمرة 1 ف لعقد ديال عوام 470 قبل لميلاد. 479 قبل لميلاد كيوافق 1135 ق. هـ-1134 ق. هـ ف تّقويم لهيجري ؤ 472 ف تّقويم لامازيغي، ؤ 275 ف تّقويم رّوماني، ؤ 9522 ف تّقويم لهولوسيني.
375 قبل لميلاد

0 424770 2025-05-08T09:27:50Z DarijaBot عطاشة 3. 1: مقادّة ديال لمصادر ف لمقال 429148 wikitext text/x-wiki 375 قبل لميلاد هوّا عام ف تّقويم ليولياني ف لفترة د قبل لميلاد، نمرة 4 ف لقرن 4 قبل لميلاد، ؤ نمرة 5 ف لعقد ديال عوام 370 قبل لميلاد. 375 قبل لميلاد كيوافق 1028 ق. هـ-1027 ق. هـ ف تّقويم لهيجري ؤ 576 ف تّقويم لامازيغي، ؤ 379 ف تّقويم رّوماني، ؤ 9626 ف تّقويم لهولوسيني.
356 قبل لميلاد

0 424769 2025-05-08T09:27:48Z DarijaBot عطاشة 3. 1: مقادّة ديال لمصادر ف لمقال 429146 wikitext text/x-wiki 356 قبل لميلاد هوّا عام ف تّقويم ليولياني ف لفترة د قبل لميلاد، نمرة 5 ف لقرن 4 قبل لميلاد، ؤ نمرة 4 ف لعقد ديال عوام 350 قبل لميلاد. 356 قبل لميلاد كيوافق 1008 ق. هـ-1007 ق. هـ ف تّقويم لهيجري ؤ 595 ف تّقويم لامازيغي، ؤ 398 ف تّقويم رّوماني، ؤ 9645 ف تّقويم لهولوسيني.
323 قبل لميلاد

0 424768 2025-05-08T09:27:35Z DarijaBot عطاشة 3. 1: مقادّة ديال لمصادر ف لمقال 429138 wikitext text/x-wiki 323 قبل لميلاد هوّا عام ف تّقويم ليولياني ف لفترة د قبل لميلاد، نمرة 2 ف لقرن 4 قبل لميلاد، ؤ نمرة 7 ف لعقد ديال عوام 320 قبل لميلاد. 323 قبل لميلاد كيوافق 974 ق. هـ-973 ق. هـ ف تّقويم لهيجري ؤ 628 ف تّقويم لامازيغي، ؤ 431 ف تّقويم رّوماني، ؤ 9678 ف تّقويم لهولوسيني.
283 قبل لميلاد

0 424767 2025-05-08T09:26:07Z DarijaBot عطاشة 3. 1: مقادّة ديال لمصادر ف لمقال 429073 wikitext text/x-wiki 283 قبل لميلاد هوّا عام ف تّقويم ليولياني ف لفترة د قبل لميلاد، نمرة 2 ف لقرن 3 قبل لميلاد، ؤ نمرة 7 ف لعقد ديال عوام 280 قبل لميلاد. 283 قبل لميلاد كيوافق 933 ق. هـ-932 ق. هـ ف تّقويم لهيجري ؤ 668 ف تّقويم لامازيغي، ؤ 471 ف تّقويم رّوماني، ؤ 9718 ف تّقويم لهولوسيني.
586

0 424773 2025-05-08T09:29:15Z DarijaBot عطاشة 3. 1: مقادّة ديال لمصادر ف لمقال 429208 wikitext text/x-wiki 586 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 586 ف لايرا لعامة ؤ لفترة د بعد لميلاد، نمرة 86 ف لقرن 6، ؤ نمرة 7 ف لعقد ديال عوام 580. 586 كيوافق 37 ق. هـ-36 ق. هـ ف تّقويم لهيجري ؤ 1536 ف تّقويم لامازيغي ؤ 10586 ف تّقويم لهولوسيني.
599

0 424774 2025-05-08T09:29:19Z DarijaBot عطاشة 3. 1: مقادّة ديال لمصادر ف لمقال 429211 wikitext text/x-wiki 599 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 599 ف لايرا لعامة ؤ لفترة د بعد لميلاد، نمرة 99 ف لقرن 6، ؤ نمرة 10 ف لعقد ديال عوام 590. 599 كيوافق 24 ق. هـ-23 ق. هـ ف تّقويم لهيجري ؤ 1549 ف تّقويم لامازيغي ؤ 10599 ف تّقويم لهولوسيني.
877

0 424775 2025-05-08T09:30:55Z DarijaBot عطاشة 3. 1: مقادّة ديال لمصادر ف لمقال 429281 wikitext text/x-wiki 877 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 877 ف لايرا لعامة ؤ لفترة د بعد لميلاد، نمرة 77 ف لقرن 9، ؤ نمرة 8 ف لعقد ديال عوام 870. 877 كيوافق 263-264 ف تّقويم لهيجري ؤ 1827 ف تّقويم لامازيغي ؤ 10877 ف تّقويم لهولوسيني.
1257

0 424756 2025-05-08T09:09:56Z DarijaBot عطاشة 3. 1: مقادّة ديال لمصادر ف لمقال 428390 wikitext text/x-wiki 1257 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1257 ف لايرا لعامة ؤ لفترة د بعد لميلاد، نمرة 57 ف لقرن 13، ؤ نمرة 8 ف لعقد ديال عوام 1250. 1257 كيوافق 654-655 ف تّقويم لهيجري ؤ 2207 ف تّقويم لامازيغي ؤ 11257 ف تّقويم لهولوسيني.